17 SEPTEMBRIE 2020

**Comunicat de presă**

**4.475 persoane şi-au găsit un loc de muncă cu sprijinul AJOFM Teleorman**

În perioada ianuarie-august 2020, ca urmare a implementării Programului Naţional de Ocupare a Forţei de Muncă, prin intermediul AJOFM Teleorman au fost încadrate în muncă 4.475 persoane, dintre care 2.167 femei.

Din totalul persoanelor ocupate până la data de referință, 2.068 au peste 45 de ani, 956 au vârsta cuprinsă între 35 și 45 de ani, 838 au între 25 și 35 de ani, iar 613 sunt tineri sub 25 de ani .

În funcţie de rezidenţă, din totalul persoanelor încadrate în muncă, 1.875 provin din mediul urban, iar 2.600 persoane sunt din mediul rural.

Din punct de vedere al nivelului de pregătire al persoanelor pentru care s-a identificat un loc de muncă, cele mai multe persoane au studii liceale (1958), urmat de cei cu cu studii gimnaziale -1123 peroane si cu studii profesionale/arte si meserii - 1123 persoane, cei cu studii postliceale sunt 52 iar cei cu studii universitare sunt în număr de 172.

Din numărul total de persoane care au fost angajate prin intermediul AJOFM Teleorman, 3.884 persoane fac parte din categoria celor greu sau foarte greu ocupabile. Precizăm că încadrarea într-o categorie de ocupabilitate se realizează ca urmare a activităţii de profilare a persoanelor înregistrate în evidenţele noastre.

Pentru integrarea pe piaţa muncii, persoanele aflate în căutarea unui loc de muncă înregistrate în baza de date a agenţiei teritoriale pentru ocuparea forţei de muncă în a cărei rază au domiciliul sau reşedinţa beneficiază de pachete personalizate de măsuri active prevăzute de Legea nr.76/2002 privind sistemul asigurărilor pentru şomaj şi stimularea ocupării forţei de muncă, modificată şi completată.

Astfel, în perioada ianuarie - aprilie, numărul persoanelor care au beneficiat de asistenţă pentru înregistrarea în evidenţă ca persoane aflate în căutarea unui loc de muncă, în vederea asigurării protecţiei sociale privind acordarea indemnizaţiei de şomaj sau cuprinderea în măsuri active, a fost de 9.810 persoane.

Pentru mai multe informații despre activitatea Agenției Județene pentru Ocuparea Forței de Muncă Teleorman, puteți accesa [www.teleorman.anofm.ro](http://www.teleorman.anofm.ro).